RADIO RAPS SE JONATHAN IS DIE STER IN SY EIE FLIEK | Vrouekeur
written by Vrouekeur Staff 07/11/2016
Lees hier meer oor Jonathan, die fliek en kyk ook die lokprent van die film wat 2 Desember in teaters begin wys
Die bekroonde vervaardiger, skrywer en regisseur, Sallas de Jager se nuutste rolprent JONATHAN begin hierdie Desember in teaters landswyd draai. Dit is die eerste keer wat De Jager sy hand aan komedie waag nadat hy bekend geword het vir veral periode dramas soos Verraaiers, Roepman en meer onlangs Free State wat regoor die wereld tydens filmfeeste vertoon is en ook 'n paar internasionale pryse losgeslaan het.
Die film is geinspireer deur die internet sensasie, Jonathan van Radio Raps. Dit is ook Rikus de Beer, die man agter die skreeusnaakse en geliefde Jonathan, se debuut op die grootskerm. Behalwe vir De Beer sluit die rolverdeling legendariese en bekroonde akteurs in soos onder andere Brumilda van Rensburg, Paul Eilers, Anel Alexander, Jacques Bessenger, Eric Nobbs, Rika Sennett, Albert Pretorius, Frank Opperman, Lizz Meiring en Beate Opperman.
Klik hier en staan 'n kans om een van 5 geskenkpakke ter waarde van R1300 te wen
Die film vertel die storie van hoe Jonathan sy eerste tree in die grootmens wereld moet gee na hy op die ryp ouderdom van dertig uit sy ouers se huis moet trek. Volgens De Jager kan Suid-Afrikaners hulself regmaak vir 'n skreeu snaakse rolprent stampvol insidente wat jou nog gaan laat giggel vir weke na jy die film gesien het.